102 गांवों में पहंुचेगा नर्मदा का पानी
उदयपुरा क्षेत्र के 102 गांवाें में शीघ्र ही नर्मदा नदी का पानी मिलना शुरू हो जाएगा। इन गांवों तक शुद्ध पानी पहंुचाने के लिए युद्ध स्तर पर काम चल रहा है। अब तक करीब 60 से 70 फीसदी तक काम पूरा हो चुका है। शेष बचे का काम को जून माह तक पूरा करने का प्रयास चल रहा है ताकि इन गांवों की करीब 60 हजार की आबादी को पानी उपलब्ध कराया जा सके।
पीएचई विभाग उदयपुरा क्षेत्र के 102 गांवों में पानी की समस्या हल करने के लिए नर्मदा नदी से पानी लाने की योजना बनाई गई थी। इस योजना को शासन से मंजूरी मिलने के बाद जल निगम भोपाल द्वारा करीब 155 करोड़ रुपए डेढ़ साल पहले मंजूर किए गए थे। इस योजना को अमलीजामा पहनाने के लिए चैन्नई की एलएनटी कंपनी को इसका ठेका दिया गया है। तब से यह कंपनी नर्मदा नदी से उदयपुरा क्षेत्र के गांवाें में पानी लाने के लिए जुटी हुई है। इस योजना में उदयपुरा, देवरी, गोरखपुर, पटना, बिजनाई, नूरनगर, बम्हौरी भौआरी सहित करीब 102 गांवों को लोगों को इसका लाभ मिलेगा।
पानी की समस्या होगी हल
उदयपुरा क्षेत्र के गांवों में पानी की समस्या लंबे समय से है।इसके लिए योजना बनाकर शासन को भेजी है। मंजूरी मिलते ही इसे पूरा कराने का प्रयास किया जाएगा। गांव के लोगाें को शुद्ध पानी मिलना शुरू हो जाएगा। सुबोध जैन, कार्यपालन यंत्री पीएचई रायसेन
तीन किलो दूर से लाते थे पानी
उदयपुरा तहसील के कई गांवों में तो लोगों को कुओं और हैंडपंप से पानी ढोना पड़ता है। इसके अलावा नूर नगर, बम्हौरी भौआरी, पटना सहित एक दर्जन से अधिक गांव ऐसे हैं, जहां के लोगों को को एक से तीन किमी दूर से पानी पड़ता है। जबकि खुरसुरू, बम्हौरी भौआरी, बीझा सहित आठ गांवों में पानी क्वालिटी ठीक नहीं है। ऐसी स्थिति में इन गांवों के लोगों को खेतों से पानी ढोकर लाना पड़ता है। ग्रामीणों की इन दिक्कतों काे देख कर ही पीएचई विभाग द्वारा नर्मदा नदी से पानी लाने की योजना बनाई थी, जो अब पूरी होने की कगार पर पहंुंच गई है।
अंतिम चरण में काम
उदयपुरा क्षेत्र के 120 गांवाें में शुद्ध पानी पहंुचाने का गांव युद्ध स्तर पर चल रहा है। करीब 60 से 70 फीसदी काम पूरा हो चुका है। जुलाई माह में घर-घर में पानी पहंुचाने का प्रयास चल रहा है। पीके रघुवंशी, उप महाप्रबंधक जल निगम भोपाल
60 लीटर प्रति व्यक्ति मिलेगा पानी
ग्रामीणों को शुद्ध पेयजल पहुंचाने के लिए तेजी से काम चल रहा है। इस योजना के मुतािबक 102 गांवों की करीब 60 हजार आबादी को लाभ मिलेगा। योजना के मुताबिक रोजाना गांव के प्रत्येक व्यक्ति को 60 लीटर पानी उपलब्ध कराया जाएगा। यह योजना आगामी 10 साल को ध्यान में रखकर बनाई गई है, ताकि 10 साल तक गांव के लोगोंं को किसी भी प्रकार से पानी के लिए परेशान न होना पड़े।
10 साल तक कंपनी भरवाएगी टंकियों में पानी
इस योजना के मुताबिक एलएनटी कंपनी को 10 साल तक गांव-गांव में बनी पानी की टंकियों को पानी से भरवाना होगा। जिससे गांव के लोगों को 10 साल तक पानी को लेकर किसी भी प्रकार की कोई चिता करने की बात नहीं है। गांव के लोगों को इस दौरान शुद्ध पानी आसानी से मिलता रहेगा।
उदयपुरा में बन रहा फिल्टर प्लांट
इस योजना के मुताबिक उदयपुरा मुख्यालय पर फिल्टर प्लांट बनाया जा रहा है। यहां पर नर्मदा नदी के पानी को शुद्ध करने के बाद गांवों में बनी टंकियों तक पहंुचाया। गांव की टंकियों से पानी घर-घर तक पहंुचाया जाएगा। इस कवायद को पूरा करने के लिए नर्मदा नदी से उदयुरा में बन रहे फिल्टर प्लांट से गांव गांव तक पाइप लाइन बिछाने का काम किया जा रहा है। यह काम जून 2016 तक पूरा होने की उम्मीद जताई जा रही है। इस पूरी योजना की निगरानी लोक स्वास्थ्य यांत्रिकी विभाग रायसेन और जल निगम विभाग भोपाल द्वारा की जा रही है।
डेढ़ साल पहले मंजूर किए गए थे 155 करोड़ रुपए
खास-खास
60 हजार अाबादी को मिलेगा फायदा
155 करोड़ की लागत से योजना को दिया जा रहा अंतिम रूप
60-70 फीसदी अब तक हो चुका है पूरा काम
10 साल तक गांवों की टंकी भरने का जिम्मा उठाएगी कं.
2016 में जून तक काम पूरा होने की उम्मीद
नर्मदा से पानी डालने के लिए डल रही पाइप लाइन।
उदयपुरा में चल रहा है योजना के तहत निर्माण कार्य।
hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva